armvectores/hy_wikipedia_2023 huggingface dataset:
Կաքավաքար

Կաքավաքար, լեռնագագաթ Արագածի մերձգագաթային սարավանդի հարավ-արևմուտքում։ Բարձրությունը՝ 3303 մ է։ Կազմված է անթրոպոգենի լավաներից, հրաբեկորային նյութերից։ Լանդշաֆտը լեռնամարգագետնային է։
Վրացական գեղագրություն

Վրացական գեղագրություն (վրաց.՝ ქართული კალიგრაფია), գեղագրություն, կերպարվեստի տեսակներից։


== Պատմություն ==
Վրաստանն ունի բազմադարյա ավանդույթ գեղագրության մեջ։ Քրիստոնեության ընդունումը մեծ դեր է խախացել ազգային մշակույթի ստեղծման մեջ, այդ թվում, ձեռագրերի ստեղծումը, որոնք օգնում էին Վրաց ուղղափառ եկեղեցիների վանականներին դարեր շարունակ։ Դրանցից մեկը ամենամեծը վրացական վայելչագրությունն 
էր, որը գտնվում է Տայքի կյուրոպաղատությունից դուրս, այդպիսի վայրեր կան նաև Վրաստանի տարածքում, որոնց աջակցում են Վրաստանի ավանդույթի վայելչագրությունը, մասնավորապես.

Բաչովական վանքը Բուլղարիայում,
Իվերսկի վանքը Աֆոն լեռան վրա Հունաստանում,
Սուրբ Խաչի վանքը Երուսաղեմում,
Սուրբ Քեթրին վանքը Սինայ լեռան վրա,
Անտիոքի եւ Կոստանդնուպոլիս։


== Հայտնի գեղագիրներ ==
Պետրե Իբերիացի (5-րդ դար)
Գիորգի Մերչուլե (10-րդ դար)
Գիորգի Մթածմիդելի (11-րդ դար)
Սուլխան-Սաբա Օրբելիանի (17-րդ դար)
Նինա Սուբլաթի (1995 թվական)
ԲԿՄԱ (ֆուտբոլային ակումբ, Երևան)

Ֆուտբոլային Ակումբ «ԲԿՄԱ» Երևան (Բանակային Կենտրոնական Մարզական Ակումբ), 1948 թվականին Երևան քաղաքում հիմնադրված հայկական ֆուտբոլային ակումբ։


== Նախկին անվանումներ ==
1948 — 1953: «Սպաների Տուն» (ՍՏ) Երևան
1951 — 1956: «Սպաների Շրջանային Տուն» (ՍՇՏ) Երևան
1957 — 1959: «Զինվորական Շրջանի Մարզական Ակումբ» (ԶՇՄԱ) Երևան
1960 — 1991: «Բանակի Մարզական Ակումբ» (ԲՄԱ) Երևան
1991 — 1997: «Հայաստանի Կենտրոնական Մարզական Ակումբ» (ՀԿՄԱ) Երևան


== Պատմություն ==
Հայաստանի առաջնության մեկնարկային փուլը կայացավ 1994 թվականին, թիմը վաստակեց բրոնզե մեդալներ և չտեղափոխվեց բարձրագույն լիգա։ Հաջորդ առաջնությունը ոչ պաշտոնական էր, բայց թիմը անկախ այդ հանգամանքից ցուցաբերեց իր բոլոր ունակությունները, ինչի մասին խոսում է գրաված առաջին տեղը։ 1995/96 շրջանը թիմը վերջացրեց փոքր արծաթե մեդալներով, սակայն դա չէր երաշխավորում անցումը էշելոն։ Առաջիկայում թիմին «Արագած» Գյումրի առաջնությունում սպասվում էր ծայրակից խաղ։ Խաղն ավարտվեց 4։0՝ ի օգուտ ԲԿՄԱ-ի։ Նրա մեկնարկային շրջանը սկսեց 7 պարտությամբ, ինչը չէր մտնում ղեկավարության պլանների մեջ։ Առաջին շրջանը թիմն ավարտեց 1 հաղթանակով և 10 պարտությամբ։ Երկրորդ շրջանը սկսվեց ոչ ոքի՝ Աբովյանից «Կոտայքի» հետ խաղում։ Սակայն արդեն մի քանի օր անց ակումբի ղեկավարությունը եկավ այն եզրակացության, որ ակումբը պետք է վերակազմավորվի, ինչը և տեղի ունեցավ արդյունքում։ Թիմը հանվեց բոլոր մրցույթներից և վերակազմավորվեց։


== Ձեռքբերումներ ==
ԽՍՀՄ Հայաստանի ֆուտբոլի առաջնություն (2)։ 1948, 1949Հայաստանի Առաջին առաջնության հաղթող (1)
1995
 Առաջին առաջնության արծաթե մեդալակիր (1)։ 1995/96

 Առաջին առաջնության բրոնզե մեդալակիր (1)
1994


== Արտաքին հղումներ ==
Профиль на www.weltfussballarchiv.com Archived 2012-11-27 at the Wayback Machine. (անգլ.)
Профиль на klisf.info (ռուս.)
Профиль на rsssf.com (ռուս.)


== Ծանոթագրություններ ==
Տրապիզոնի Ավետարան

«Տրապիզոնի Ավետարան», XI դարի հայկական ձեռագիր մատյան, քառավետարան։ Պահպանվում է Վենետիկի Սուրբ Ղազար վանքի մատենադարանում (ձեռ․ N1400/108)։ Հայ գրչության և մանրանկարչության գլուխգործոցներից է, գրված է ընտիր բոլորագիծ երկաթագրով։ Գրչության վայրը, գրիչը և ծաղկողը՝ անհայտ։ 1803 թվականին Իգնատիոս Փափազյանի ձեռքով Ս․ Ղազար է բերվել Տրապիզոնից (այստեղից էլ անունը՝ «Տրապիզոնի Ավետարան»)։
Պահպանված առաջին հիշատակարանը ուշ է գրվել (մինչև 1196 թ․)։ Վերակազմվել է XIII դ․։ Մի քանի մանրանկարված էջեր չկան։ Ձեռագիրը Ս․ Ղազարի ամենամեծ մատյանն է (37 x 46 սմ), սկսվում է ճոխ պատկերազարդված խորաններով, դրանց հաջորդում են տերունական պատկերներ («Ծնունդ», «Մկրտություն», «Տյառնընդառաջ», «Պայծառակերպություն»), նստած ավետարանիչների նկարները մի թերթի վրա, ապա առանձին՝ Մատթեոս Ավետարանիչի նկարը, «Դեիսուսը», «Քրիստոս- Ամենակալը» և մյուս ավետարանիչների նկարները՝ իրենց ավետարաններից առաջ։ Յուրաքանչյուր ավետարան բացվում է անվանաթերթով, որի գլխազարդը նման է խորանների գլխազարդերին։
Ենթադրվում է, որ ձեռագիրը պատկերազարդել են երկու մանրանկարիչ։ Տերունական նկարներում կան հունարեն վերնագիր-մակագրություններ, որոնք (ինչպես և այլ տարրեր) վկայում են հայ-բյուզանդական արվեստի փոխառնչությունները։ Ոճը «բյուզանդամետ» է, սակայն հայկական մանրանկարչությանը բնորոշ ինքնատիպությունն արտահայտված է ցայտուն։ Զարդամոտիվները յուրահատուկ են ու հարուստ։ Գործող անձինք պատկերված են արտահայտիչ ու կենդանի։
«Տրապիզոնի Ավետարանի» խորանների ու անվանաթերթերի կոլորիտով, բուսական զարդամոտիվներով, ոսկու նուրբ օգտագործմամբ ընդհանրություն ունի Երևանի Մեսրոպ Մաշտոցի անվ․ Մատենադարանի №275 և №10434 ավետարանների հետ, ընդ որում վերջին երկու ձեռագրերի ընդօրինակողը Հովհաննես Գրիչն է, ժամանակը՝ XI դ․ 2-րդ կեսը։ Ենթադրվում է, որ Գագիկ Աբասյանի պատվիրած «Կարսի Ավետարանին» հաջորդել են վերոհիշյալ ձեռագրերը։


== Գրականություն ==
Հայկական մանրանկարչություն, հ․ 1, Վնտ․, 1966, էջ 28 - 33 (առաջաբան Ս․ Տեր- Ներսեսյանի, կազմ․ Մ․ ճանաշյան)։
Ապեքս

Ապեքս (լատ.՝ Apex), աստղագիտության մեջ անվանվում է երկնոլորտի կետը, դեպի որն ուղղված է դիտարկողի արագությունը որևիցե մի հաշվարկման համակարգի հանդեպ։ Ապեքսին հակադիր կետը կոչվում է հակաապեքս։


== Տարբեր ապեքսների օրինակներ ==

Եթե դիտարկողը գտնվի Երկրի մակերևույթի վրա, ապա նրա օրական շարժման ապեքսը կհամընկնի արևելք կետի հետ (օրական ապեքս)։
Երկրի ուղեծրային շարժման ապեքսը շարժվում է տարվա ընթացքում, մնալով նրա ուղեծրային հարթության մեջ։
Արեգակը շարժվում է մոտակա աստղերի համեմատ (տեղային հանդարտի ստանդարտի հանդեպ) մոտ 16,5 կմ/վ արագությամբ, ապեքսով, որը գտնվում է α = 270°, δ = 30° հասարակածային կոորդինատներում (Վահագն համաստեղությունում)։ Ընդ որում Արեգակը այդ աստղերի հետ պտտվում է գալակտիկայի կենտրոնի շուրջ 220 կմ/վ։
Միջաստղային գազի հանդեպ Արեգակը շարժվում է α = 258°, δ = -17° կոորդինատների ուղղությամբ։
Ռելիկտային ճառագայթման հանդեպ Արեգակը շարժվում է Կույս համաստեղության ուղղությամբ ≈370 կմ/վ արագությամբ։


== Ծանոթագրություններ ==
Բժշկարան (547)

Անվան այլ կիրառումների համար տե՛ս՝ Բժշկարան (այլ կիրառումներ)Բժշկարան 547, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 547 թվի տակ։ Ձեռագիրը գրվել է 1567 թվականին Աստվածատուր սարկավագ գրիչի կողմից։ Ստացողը եղել է Աստվածատուր սարկավագ (ոչ գրիչը)։ Գրված է թղթի վրա, որը ունի 17,8X13,5սմ չափս։ Ձեռագիրը կազմված է 139 թերթից։ Գրված է միասյուն, բոլորգիրով։ Կազմը` կաշվեպատ տակտակ դրոշմազարդ, աստառը՝ դեղին մետաքս։ Հիշատակարաններ՝ էջ 277, հետագայի՝ էջ 1 (1746թ․), էջ 278 (1752թ․):


== Բովանդակություն ==
Գիրք բժշկութևան ընտրեալ ի Գաղիանոսէ, ի Բաղրատայ և յՌուիսէ։


== Ծանոթագրություններ ==
Էլեկտրոփոփ

Էլեկտրոփոփ (անգլ.՝ Electropop), երաժշտական ժանր, որը միավորում է էլեկտրոնային և փոփ ժանրերի տարրերը։ Որպես կանոն, այն նկարագրվում է որպես սինթի փոփի տարբերակ՝ մեծ շեշտադրմամբ իր էլեկտրոնային հնչեղության վրա։ Այս ժանրը սկսել է ժողովրդականություն վայելել 2000-ական թվականներից ի վեր։


== Պատմություն ==


=== Վաղ 1980-ական թվականներ ===
1980-ական թվականների ընթացքում այնպիսի բրիտանացի արտիստներ, ինչպիսիք են Գարի Նյումանը, The Human League-ը, Soft Cell-ը, Ջոն Ֆոքսը և Visage-ը, օգնել են նոր սինթի փոփ ոճի զարգացմանը, որն ավելի շատ հենվում էր էլեկտրոնային երաժշտության վրա և ընդգծում էր սինթեզատորների հիմնական օգտագործումը, այն ժամանակ, երբ էլեկտրո ոճը առավել զարգացվել է Afrika Bambaataa-յի կողմից, ով գտնվում էր Yellow Magic Orchestra-յի և Kraftwerk-ի ազդեցության տակ, և ինքն էլ, իր հերթին, ազդել է Մադոննայի 1980-ական թվականների փոփ երաժշտական ոճի վրա։


=== 21-րդ դար ===
2009 թվականին ԶԼՄ-ներում ի հայտ են եկել հոդվածներ, որոնք հռչակում էին տարբեր էլեկտրոփոփ աստղերի նոր դարաշրջանը, և, իրոք, նկատվում էր մի շարք էլեկտրոփոփ արտիստների ժողովրդականության աճ։ 130 երաժշտական փորձագետների հարցման ընթացքում, որն անցկացվել Է BBC-ի համար 2009 թվականին, լավագույն տասնհինգ կատարողներից 10-ը պատկանում էին էլեկտրոփոփ ժանրին։ Լեդի Գագան խոշոր առևտրային հաջողություն է ունեցել իր 2008 թվականի «The Fame» ալբոմի շնորհիվ։ Երաժշտության հեղինակ Սայմոն Ռեյնոլդսը նշում է, որ «Այն ամենը, ինչ կապված էր Գագայի հետ, եկել է էլեկտրոքլեշից, բացառությամբ երաժշտության, որը 1980-ական թվականներից չէր»։ Կորեական փոփ երաժշտական բեմում նույնպես տիրում է էլեկտրոփոփ ժանրը, հատկապես բոյ բենդերի և այնպիսի գըրլ բենդերի ստեղծագործության մեջ, ինչպիսիք են Super Junior, SHINee, f(x) և Girls' Generation խմբերը։
Երգիչ Մայքլ Անգելակոսը Passion Pit-ից ասել է 2009 թվականի հարցազրույցում, որ էլեկտրոփոփ նվագելն իր մտադրությունը չէր, սակայն հանրակացարանում ապրելու սահմանափակումները դարձրել են այդ ժանրը ավելի մատչելի»։
2009 թվականին Ջեյմս Օլդհեմը՝ A&M Records-ի արտիստների և ռեպերտուարի նախագահն ասել է, որ «Բոլոր A&R բաժիններն ասում էին մենեջերներին և իրավաբաններին․ 'Մի տվեք մեզ այլ երաժշտական խմբերի, քանի որ մենք չենք ուզում պայմանագիր կնքել նրանց հետ, նրանք չեն ուզում ձայնագրություններ վաճառել'։ Այն ամենը, ինչին մեզ միացրել են, էլեկտրոնային բնույթ է կրում»։
Ըստ Քենեթ Ուոմաքի, երգչուհի և երգերի հեղինակ Բիլլի Այլիշը «ամրապնդել է էլեկտրոփոփի իշխող թագուհու տիտղոսը» իր «When We All Fall Asleep, Where Do We Go?» քննադատական և առևտրային հիթ ալբոմով։


== Տես նաև ==
Էլեկտրոոփոփ երաժիշտներ


== Ծանոթագրություններ ==

Մատենագրություն

Ջոնս Հոլին (2006)։ Երաժշտական նախագծեր Propellerhead Reason-ի հետ․ Գրուվեր, բիթեր և ոճ։ PC Publishing։ ISBN 978-1-870775-14-4 


== Արտաքին հղումներ ==
«Electropop Divas Radio» երաժշտական փլեյլիստ» ՅուԹյուբում
Պաոլո Վենեցիանո

Պաոլո Վենեցիանո (իտալերեն՝ Paolo Veneziano, 1300, Վենետիկ, Վենետիկի հանրապետություն - 1365, Վենետիկ, Վենետիկի հանրապետություն, աշխատել է  1333 և 1358 տարիների միջև), վենետիկյան միջնադարյան նկարիչ, ​​Վենետիկի դպրոցի հիմնադիրներից մեկը։


== Կենսագրություն ==
Պաոլո Վենեցիանոն ծնվել է նկարիչների ընտանիքում։ Աշխատել է իր որդիների՝ Մարկոյի, Ղուկասի և Ջովաննիի հետ։ Եղել է Վենետիկի Հանրապետության առաջնորդի՝ Անդրեա Դանդոլի պաշտոնական նկարիչը, Լորենցիո Վենեցիանոյի ուսուցիչը։ Առաջին հայտնի աշխատանքը ներկայացվել է 1333 թվականին, վերջինը՝ 1358 թվականին՝ որդու՝ Ջովանիի հետ միասին։
Պաոլո Վենեցիանոյի աշխատանքն ունի ինչպես բյուզանդական նկարչության, այնպես էլ ոսկե ֆոնի վրա ժառանգված հստակ առանձնահատկություններ, ինչպես նաև ժամանակակից գունային բազմազանություն։


== Աշխատանք ==

Պաոլո Վենեցիանոյին վերագրում են «Մադոննայի Գահը» նկարը (1324), որը գտնվում է Վաշինգտոնի Ազգային Պատկերասրահում։ Հեղինակությունը վիճարկվում է որոշ հետազոտողների կողմից և չի կարելի համարվել ապացուցված։
Առաջին ստեղծագործությունը, հաստատապես պատկանող նկարչին " Աստվածածին" (1333, թանգարան Виченцы), առյուծներն ոճով, շատ նման է բյուզանդականին։ 1340 թվականից հետո նկարչի ոճում նկատելի են գոթական հատկություններ։ 1347 թվականից հետո Պաոլո Վենեցիանոն ունենում է իր արվեստանոցը։ Սեմինարի հիմնական արտադրանքներն էին մոզաիկաներ (ներառյալ Սբ. Մարկոսի տաճարի մկրտությունը), զոհասեղանները։ Նկարչի վերջին ստորագրված աշխատանքն է «Coronation» զոհասեղան (1358, Ֆրիկի հավաքածու, Նյու Յորք)։


== Ծանոթագրություններ ==
Բայի և Փաշաբեկի խաչքար

Բայի և Փաշաբեկի խաչքար, որը գտնվում է Հայաստանի Հանրապետության Սյունիքի մարզի Անգեղակոթ, գյուղամիջի գերեզմանատան արևելյան մասում։ Հաշվառված է ՀՀ պատմության և մշակույթի անշարժ հուշարձանների պետական ցանկում (9.13/5.6)։


== Տեղադրություն ==
Խաչքարը ընկած է գետնին։


== Վիմական արձանագրություն ==
Խաչքարը ունի 8 տող վիմական արձանագրություն
ԹՎԻՆ :ՌԾԵ:
ԵՍ ՎԱՐՀԱՄՍ, ԲԱՅԽԱՆՍ, ՄԷԼՔՈՒՄՍ,
ԳԱԼԴԷՏԷՍ ԿԱՆԿՆԱՔ ԶԽԱՉՍ, ԲԱՐԷԽԱՒՍ
ՄԵԶ ԵՒ ԾՆԱՒՂԱՑ ՄԵՐՈՑ՝ ԲԱՅԻՆ ԵՒ
ԿՈՂԱԿՑԻՆ ՓԱՇԱՑ ԲԷԿՈՒՆ, ԵՒ ՈՐԳՈՑՆ
ՄԷԼՔՈՒՄԻՆ. ԵՒ ԳԱՍՊԱՐԻՆ. ՅԻՇ[Ե]ՑԷՔ
Ի ՔՍ.
ԶՂՈՒԿԱՍ ԿԱԶՄՈՂՍ ՅԻՇԵՑԷՔ Ի ՔՍ.


== Տես նաև ==
Անգեղակոթ


== Ծանոթագրություններ ==
Մակսյուտովո (գյուղ, Բուրզյանսկի շրջան)

Անվան այլ կիրառումների համար տե՛ս՝ ՄակսյուտովոՄակսյուտովո (ռուս.՝ Максютово, բաշկիրերեն՝ Мәҡсүт), գյուղ Ռուսաստանի Բաշկորտոստան հանրապետության Բուրզյանսկի շրջանի կազմում։
Բնակչությունը 2009 թվականին գրանցված տվյալներով կազմում էր 119 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոբոլսկայա

Բոբոլսկայա (ռուս.՝ Бобольская), գետ Ռուսաստանում, հոսում է Կալուգայի մարզում։


== Աշխարհագրություն ==
Գետաբերանը տեղակայված է Կսեմա գետի աջ ափում՝ 0,8 կմ հեռավորության վրա։ Գետի երկարությունը 12 կմ է։ Գետի ակունքը գտնվում է Սլոբոդա գյուղի մերձակայքում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Պրոտվա գետն է։ Գետի ենթաավազանը Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100612110000022226
Հիդրոլոգիական ուսումնասիրությունների կոդը - 110002222
Ավազանի կոդը - 09.01.01.006
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սաղըր

Սաղըր, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Pound the Alarm

«Pound the Alarm», տրինիդադցի երգչուհի Նիքի Մինաժի երգը՝ ձայնագրված 2012 թվականին։ Թողարկված է որպես չորրորդ սինգլ երկրորդ Pink Friday: Roman Reloaded ստուդիական ալբոմից։
Երգի պրոդյուսերները եղել են՝ RedOne-ը, Carl Falk-ը և Rami Yacoub-ը։ Երգի տեսահոլովակը թողարկվել է 2012 թվականի հուլիսի 31-ին։


== Ստեղծագործություն ==
«Pound the Alarm»-ը եվրոդենս ժանրի երգ է՝ փոփի, ռեփի և հաուսի առկայությամբ։ Երգը ստացել է տարբեր գնահատականներ երաժշտական քննադատների կողմից։ Մեծամասնությունը ասել է, որ երգը շատ նման է ալբոմի գլխավոր երգին՝ Starshipsին։ Popdust ամսագրի լրագրող Էնդրյուն  Ունտերբերգերը (Andrew Unterberger) վատ կարծիք է գրել և համեմատել է այն Ջենիֆեր Լոպեսի, Տայո Կռուզի, The Black Eyed Peas-ի և Բիյոնսեի աշխատանքների հետ։


== Երգացանկ ==
Digital download"Pound the Alarm" – 3:21
"Pound the Alarm" (music video) – 4:05Digital download EP"Pound the Alarm" (Liam Keegan Mix) – 4:42
"Pound the Alarm" (Nicole Chen Mix) – 5:43
"Pound the Alarm" (Nick Lees Mix) – 5:51
"Pound the Alarm" (Jelfa Mix) – 5:27
"Pound the Alarm" (Kitz Looper Mix) – 5:25US CD single"Pound the Alarm" (Liam Keegan Mix) – 4:42
"Pound the Alarm" (Nicole Chen Mix) – 5:43
"Pound the Alarm" (Nick Lees Mix) – 5:51
"Pound the Alarm" (Jelfa Mix) – 5:27
"Pound the Alarm" (Kitz Looper Mix) – 5:25


== Հիթ-շքերթներ և հավաստագրեր ==


== Թողարկման պատմություն ==


== Ծանոթագրություններ ==


== Արտաքին հղումներ ==
Երգի տեքստը MetroLyrics կայքում
Կալեստանո

Կալեստանո (իտալերեն՝ Calestano), քաղաք Իտալիայում, գտնվում է Էմիլիա Ռոմանիա մարզում՝ Պարմա գավառում։
Բնակչությունը՝ 1811 մարդ։ Բնակչության միջին խտությունը՝ 32 մարդ/կմ²։ Զբաղեցնում է 57 կմ² տարածք։ Փոստային ինդեքս՝ 43030։ Հեռախոսային կոդը՝ 0525։


== Արտաքին հղումներ ==
Բնակավայրի գլխավոր կայք(իտալ.)


== Ծանոթագրություններ ==
Ատրիում թատրոն

Ատրիում թատրոն (անգլերեն՝ Atrium Theater), ռուսական խաղացանկային դրամատիկական թատրոն։


=== Թատրոնի պատմությունը ===
Թատրոնը հիմնադրվել է 2001 թվականի հունվարի 13-ին Չիկագոյում, ԱՄՆ։ Այդ օրը բեմադրվեց թատրոնի առաջին ներկայացումը՝ Գրիգորի Գորինի «Ֆենոմեններ» կատակերգությունը։
Ներկայացումների բեմադրման համար թատրոնը հրավիրում է ռուս ռեժիսորների։ «Ատրիում»-ի հետ համագործակցել են Արթուր Օֆենգեյմը, Անդրեյ Տուպիկովը, Վալերի Բելյակովիչը, Նատալյա Անդրեևան։
2001-2011 թվականների ընթացքում թատրոնում բեմադրվել է 12 ներկայացում։ Թատրոնը հյուրախաղերով հանդես է եկել Սենտ Լյուիսում, Ցինցինատիում, Դետրոյթում, Մինեապոլիսում, Շամփեյնում, Միլուոկիում։ 2008 թվականին հանդես է եկել նաև Մոսկվայում։
2011 թվականին թատրոնը նշել է իր 10-ամյակը։


== Խաղացանկը ==


=== Ժամանակակից դրամատուրգիա ===
Գրիգորի Գորինի «Ֆենոմեններ»
Ռ. Թոմի «Թակարդը»
Ռեյ Կունիի «Համար 13 կամ գիշերային խրախճանք»
Ֆրանսիս Վեբերի «Ընթրիք ցանցառի հետ»
Ֆրիդրիխ Դյուրենմատի «Վթար» պատմվածքի հիման վրա «Ֆեմիդայի ծառաները»
Մայքլ Ֆրեյնի «Բեմի ետևում չաղմկե՛լ»
Գ. Կամարովսկայայի «Գուշակը»


=== Դասական դրամատուրգիա ===
Գրիգորի Գորինի «Հիշատակի աղոթք»
Նիկոլայ Գոգոլի «Ամուսնություն»
Կառլո Գոլդոնիի «Պանդոկապանուհին»
Իսահակ Բաբելի ստեղծագործությունների հիման վրա «Մոլդավուհի, մոլդավուհի» (երաժշտական ներկայացում, երաժշտությունը Ալեքսանդր Ժուրբինի)


== Հղումներ ==
Թատրոնի պաշտոնական կայքը Archived 2008-03-07 at the Wayback Machine.
Ժան Ալմուխյան

Ժան Միքայելի Ալմուխյան (հոկտեմբերի 6, 1932(1932-10-06), Պիրեյոս, Հունաստան), Արգենտինայում բնակվող հայ կոմպոզիտոր, խմբավար։


== Կենսագրություն ==
Ծնվել է Հունաստանի Պիրեյ քաղաքում։ 1947 թվականին տեղափոխվել է Բուենոս Այրես, ուր ստացել է երաժշտական կրթություն։ 1957 թվականից ղեկավարում է տեղի «Հայ երաժշտության բարեկամներ» ընկերության «Արաքս» երգչախումբը։ Որպես խմբավար հանդես է եկել նաև Մերձավոր Արևելքի երկրներում (1967, 1970)։


== Ստեղծագործություններ ==
Ալմուխյանը գրել է մեներգեր և խմբերգեր (Թումանյանի, Իսահակյանի, Վարուժանի խոսքերով), դաշնամուրային ստեղծագործություններ («հայկական սյուիտ», 1956, վարիացիաներ, պրելյուդներ), կամերային երկեր, սիմֆոնիա, ջութակի կոնցերտ։
Իր ստեղծագործության մեջ ձգտում է հայ ժողովրդի երաժշտության առանձնահատկությունները համադրել ժամանակակից եվրոպական երաժշտության արտահայտչաձևերին։ Ալմուխյանը ստեղծագործական կապ է պահպանում հայրենի երաժիշտների հետ։
1957-ից ղեկավարում է Բուենոս Այրեսի «Հայ երաժշտության բարեկամներ» ընկերության «Արաքս» երգչախումբը։


== Մրցանակներ ==
Հայաստանի Կոմպոզիտորների միության Կոմիտասի անվան մրցանակ, 1987
Մովսես Խորենացու մեդալ, 2013


== Ծանոթագրություններ ==
Շերբակուլ

Շերբակուլ (ռուս.՝ Шербакуль), քաղաքատիպ ավան Ռուսաստանի Օմսկի մարզի Շերբակուլսկի շրջանի կազմում։
Բնակչությունը 2010 թվականին գրանցված տվյալներով կազմում էր 7019 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ամենամեծ ընկերը

Ամենամեծ ընկերը (ռուս.՝ Самый большой друг), խորհրդային նկարված մուլտիպլիկացիոն ֆիլմ, որի ռեժիսորը Պյոտր Նոսովն է։ Մուլտֆիլմը նկարահանվել է ըստ Սոֆյա Պրոկոֆևայի հեքիաթի։ Մուլտֆիլմը երեխաների համար է և պատմում է իսկական ընկերության մասին։


== Սյուժե ==
Աղջկա ընկերների մեջ գետաձին ամենամեծն էր (բառի բուն իմաստով)։ Ակնհայտ է, որ այս արտահայտությունը բառացի հասկանալով` նա իրեն անվանում էր աղջկա ամենամեծ ընկերը։ Աղջիկն ինքն էլ գրեթե հավատացել էր դրան և առատորեն կերակրում էր գետաձիուն խոշոր տանձերով։ Բայց միևնույն ժամանակ գետաձին վիրավորում էր իր մյուս ընկերներին` ճուտիկին, շնիկին և զանգակին։ Բայց երբ աղջկան բռնում և դեպի գետն է քաշում չար կոկորդիլոսը, բոլորը մասնակցում են նրա փրկությանը։ Զանգակը տագնապի ազդանշան է տալիս, ճուտիկը կանչում է շանը և նրանք գորտերի հետ միասին փրկում են աղջկան։ Միայն գետաձին է վախենում և փախչում է թաքնվելու բլուրի ետևում։ Երբ նա գնում է, որպեսզի աղջկան շնորհավորի կոկորդիլոսից հաջողությամբ փրկվելու համար, աղջիկը նրան նկատողություն է անում, որ նա իր ընկերը չէ և նա հեռանում է նրանից։ Գետաձին լաց է լինում։ Միշտ չէ, որ նա, ով բոլորից ուժեղ և մեծ է, ամենամեծ ընկերն է։


== Կերպարներ ==
Աղջիկ, գլխավոր հերոսուհին։ Մուլտֆիլմում նա հինգ տարեկան էր։ Բարի է և հետաքրքրասեր։ Սիրում է իր երեք ամենալավ ընկերներին` զանգակին, ճուտիկին և շնիկին։
Շնիկ, սպիտակ գույնի փոքրիկ շնիկ։ Նա չորս ամսական է։ Կարողանում է խոսել։ Կրում է կարմիր վզկապ։ Նա ճուտիկի և աղջկա լավագույն ընկերն է։ Ապրում է բակում։
Ճուտիկ, դեղին գույնի ճուտիկը աղջկա և շնիկի լավագույն ընկերն է։ Նա չորս ամսական է և կարողանում է կտցահարել։ Սիրում է հացահատիկային բույսեր։ Նա նույնպես կարողանում է խոսել, ինչպես իր ընկեր շնիկը։ Նա շատ հետաքրքրասեր էր և շատ հեշտ գալիս է օգնության։
Զանգակ, իմաստուն և շատ խելացի ծաղիկ է։ Նա չի խոսում, բայց նրան հասկանում են։ Նա կարողանում է ազդանշան տալ և հենց ինքն է տագնապի ազդանշան տալիս այն մասին, որ պետք է աղջկան փրկել կոկորդիլոսից։
Գետաձի, անհոգ է և եսասեր, չգիտի ընկերություն անել։ Վախկոտ է, քանի որ նա վախենում է կոկորդիլոսից և չի գնում փրկելու աղջկան։ Նա սկզբում աղջկան ասում է, որ ինքն աղջկա ամենամեծ ընկերն է, բայց հետո աղջիկը հեռանում է նրանից։
Կոկորդիլոս, գլխավոր հակահերոսը։ Նա մարդկային տարիքի հաշվարկով քսանութ տարեկան է։ Նա շատ վիրավորված էր քանի որ չուներ ընկեր և դրանրց չարանում է։ Նա ցանկանում է ուտել աղջկան, բայց նրան չի հաջողվում։


== Հեղինակներ ==


== Թողարկում ==
1990-ական թվականներին մուլտֆիլմը VHS ձևաչափով թողարկվել է Studio PRO Video և «Սոյուզ Վիդեո» ընկերությունների մուլտֆիլմերի հավաքածուներում։
1990-ական թվականների երկրորդ կեսին Twic Lyrec ընկերության կողմից աուդիոերիզներով թողարկվել է աուդիոհեքիաթ` ըստ համանուն հեքիաթի, Ալեքսանդր Պոժարովի տեքստով։
Մուլտֆիլմը DVD ձևաչափով թողարկվել է «Ամենամեծ ընկերը» հավաքածուում։


== Ծանոթագրություններ ==


== Գրականություն ==
Прокофьева Софья Самый большой друг и другие сказки. — М.: АСТ, 2006. — 48 с. — (Сказки-мультфильмы). — 10 000 экз. — ISBN 5-17-042706-9.


== Արտաքին հղումներ ==
http://www.myltik.ru/index.php?topic=db&fe=multview&multid=234
Ստարոիսաևո

Ստարոիսաևո (ռուս.՝ Староисаево, բաշկիրերեն՝ Иҫке Исай), գյուղ Ռուսաստանի Բաշկորտոստան հանրապետության Նուրիմանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 543 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կինյոլո դ’Իզոլա

Կինյոլո դ’Իզոլա (իտալ․՝ Chignolo d'Isola), կոմունա Իտալիայում, Լոմբարդիա մարզի Բերգամոյի գավառում։
Բնակչությունը կազմում է 3029 մարդ (2008 թվականի տվյալներով)։ Բնակչության խտությունը 564 մարդ/կմ²։ Տարածքը՝ 5 կմ²։ Փոստային ինդեքս՝ 24040։ Հեռախոսային կոդ՝ 035։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 035 4949311
Էլեկտրոնային փոստ՝ sindaco@comune.chignolodisola.bg.it
Պաշտոնական կայք՝ http://www.comune.chignolodisola.bg.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Սև ձյուն

«Սև ձյուն» (յակուտ.՝ Хара хаар), 2020 թվականի յակուտական գեղարվեստական ֆիլմ, որը նկարահանել է ռեժիսոր Ստեպան Բուռնաշյովը։ Ստեղծվել է իրական  — իրադարձությունների հիման վրա և արժանացել է գլխավոր մրցանակի «Պատուհան դեպի Եվրոպա» կինոփառատոնում։


== Սյուժե ==
Գոշան վարորդ է, ով ապրանքներ է տանում Սախայի Հանրապետության հեռավոր հյուսիսային ուլուսներ, բայց նա օգտագործում է իր դիրքը և թանկ է վաճառում իր ծառայությունները։ Ընդ որում, նա «խանձահոտ» օղի է տանում ապօրինի առևտուր անող  տեղացի վաճառողուհուն՝ դրանով իսկ տեղի բնակչությանը մատակարարելով անորակ ալկոհոլ։ Հերթական երթից հետո նա օղին փոխանակում է Հյուսիսի տեղական արժույթի՝ մսի և ձկան հետ։ Իր ագահության պատճառով նա որոշում է մենակ վերադառնալ քաղաք։ Ճանապարհին մեքենան փչանում է և վերանորոգման ժամանակ ընկնում նրա ձեռքի վրա։ Գոշան մնում է միայնակ Հյուսիսի անսահման ձմեռային տարածություններում։


== Դերերում ==
Ֆեդոտ Լվով
Իրինա Նիկիֆորովա
Կիրիլ Սեմյոնով
Վասիլի Բորիսով
Իվան Պոպով
Յուրի Աֆանասև
Վլադիսլավ Պորտնյագին
Ալեքսանդրա Սոֆրոնեևա
Դմիտրի Բաիշև
Եկատերինա Խոյուտանովա


== Մրցանակներ ==
Ռուսական կինոյի «Պատուհան դեպի Եվրոպա» XXVIII փառատոն, Վիբորգ, 7-13 դեկտեմբերի, 2020 թվականԽաղարկային կինոյի մրցույթի գլխավոր մրցանակ
Ռուսաստանի պրոդյուսերների գիլդիայի մրցանակ «Պրոդյուսերական լավագույն աշխատանքի համար» (Ստեպան Բուռնաշյով)


== Ծանոթագրություններ ==
ՈՒԵՖԱ Սուպեր գավաթ 2012

ՈւԵՖԱ Սուպեր գավաթ 2012, ՈՒԵՖԱ Սուպեր գավաթի 37֊րդ խաղարկումն է, որը տեղի է ունեցել 2012 թվականի օգոստոսի 31-ին Չեմպիոնների Լիգայի հաղթող Չելսիի և ՈՒԵՖԱ Եվրոպայի Լիգայի հաղթող Ատլետիկո Մադրիդի միջև Մոնակոյի Լուի II մարզադաշտում։ Ատլետիկո Մադրիդը կարողացավ 4։1 հաշվով հաղթել Չելսիին և նվաճել երկրորդ ՈւԵՖԱ Սուպեր գավաթը։


== Հանդիպում ==


== Ծանոթագրություններ ==


== Հղումներ ==
ՈւԵՖԱ Սուպեր գավաթի պաշտոնական էջը
Բոլշևիցի

Բոլշևիցի (ռուս.՝ Большевицы), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բագոլինո

Բագոլինո (իտալերեն՝ Bagolino) կոմունա Իտալիայում, Լոմբարդիա մարզի Բրեշիա գավառում։
Բնակչությունը կազմում է 3919 մարդ, խտությունը՝ 36 մարդ/կմ²։ Զբաղեցնում է 109 կմ² տարածք։ Փոստային ինդեքս՝ 25072։ Հեռախոսային կոդ՝ 0365։


== Արտաքին հղումներ ==
http://www.bagolinoweb.it/ Archived 2009-01-29 at the Wayback Machine.


== Ծանոթագրություններ ==
Ելենինսկի

Ելենինսկի (ռուս.՝ Еленинский, բաշկիրերեն՝ Еленинский), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բացառական հոլով

Բացառական հոլովն արտահայտում է ելակետի (սկզբնակետի), անջատման կամ հեռացման իմաստ, ցույց է տալիս այն առարկան, որից սկսվում, ծագում է գործողությունը։
Պատասխանում է ինչից , ումից հարցերին։
Բացառական հոլովը կազմվում է ուղղական կամ սեռական հալովաձևերից՝ ից կամ ուց վերջավորությունների միջոցով, ըստ որում ուց վերջավորությունն ստանում են Ու արտաքին հոլովման պատկանող բառերը, ից վերջավորությունը՝ մյուս հոլովների պատկանող բառերը։ Եթե սեռականի ձևը վերջանում է ա ձայնավորով, ապա բացառական հոլովի կազմության մեջ հիմքի և վերջավորության միջև ավելանում է ն ներույթը՝ աղջկանից, վաղվանից։ Հոգնակի բացառականը կազմվում է միայն ից վերջավորությամբ, ընդ որում՝ ուղղականի հիմքով՝ հայրերից, եղբայրներից, ընկերներից։ Միայն ց հոլովման պատկանող բառերի, նաև կանայք, մարդիկ հոգնակիների բացառականն է, որ կազմվում է սեռականի հիմքով՝ մարդկանցից, Գրիգորենցից։
Նախադասության մեջ բացառական հոլովաձևով դրված բառը կարող է լինել՝

Անջատման անուղղակի խնդիր - Մեկնելիս դժվար էր բաժանվում ընտանիքից։
Ներգործող անուղղակի խնդիր - Ծառն օրորվում է քամուց։
Վերաբերության անուղղակի խնդիր - Պատմում էր իր ընտանիքից։
Սահմանափակման անուղղակի խնդիր - Դուստրը մաթեմատիկայից ուժեղ է։
Տեղի պարագա - Քաղաքից մեկնեց առավոտյան։
Ժամանակի պարագա - Առավոտից աշխատում է։
Պատճառի պարագա - Ուրախությունից լալիս էր։
Հիմունքի պարագա - Նրան ճանաչել էր քայլվածքից։
Որոշիչ - Հնձվորը ծղոտից գլխարկ էր դրել։ 
Ստորոգելի - Կտորը մահուդից է։
Մասնական ուղիղ խնդիր - Յարս էլ խմեց այդ ջրից։Բացառական հոլովով դրված բառը նախադասության մեջ կարող է լինել նաև բաղկացության խնդիր, մասնակի ենթակա և այլն։


== Ծանոթագրություններ ==
(10416) Կոտլեր

(10416) Կոտլեր, լատ.՝ Kottler-աստերոիդ աստերոիդների հիմնական գոտում։ Այս երկնաքարը հայտնաբերվել է 1998 թվականի նոյեմբերի 14-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(10416) Կոտլեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բրեսոլ (Ալյեի գավառ)

Անվան այլ կիրառումների համար տե՛ս՝ Բրեսոլ (այլ կիրառումներ)Բրեսոլ (ֆր.՝ Bressolles), համայնք Ֆրանսիայում Օվերն երկրամասի Ալյեի գավառում։ Մտնում է Հարավային Մուլեն կանտոնի կազմի մեջ։ Համայնքի շրջանը Մուլենն է։
Համայնքի INSEE կոդը՝ 03040։


== Բնակչություն ==
Համայնքի բնակչությունը 2008 թվականին կազմում էր 1042 մարդ։


== Տնտեսություն ==
2007 թվականի տվյալներով 660 աշխատունակ տարիքի մարդկանցից (15-64 տարեկան) 509-ը տնտեսապես ակտիվ էին, 151-ը անգործունակ (ակտիվության ցուցանիշը 77,1 %, 1999 թվականին եղել է՝ 72,7 %)։ 509 աշխատունակ բնակիչներից 477-ը աշխատում էին (245 տղամարդ և 232 կին), անաշխատանք էին 32-ը (16 տղամարդ և 16 կին)։ 151 անգործունակ մարդկանցից 49-ը աշակերտներ կամ ուսանողներ են, 71-ը թոշակառու, 31-ը անաշխատունակ էին այլ պատճառներով։


== Տեսարժան վայրեր ==
Սակրե Կյոր եկեղեցի
Բրեսոլ դղյակ


== Պատկերասրահ ==

		
		


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Բրեսոլ» (ֆրանսերեն)։ Արխիվացված օրիգինալից 2012-09-30-ին։ Վերցված է 2012-7-29 
«Բրեսոլ» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-31
ՀՀ Պետական պարգևների մասին ընդհանուր դրույթներ

Պետական պարգևները՝ շքանշանները, մեդալները, պատվավոր կոչումները, շնորհվում են հայրենիքին և ժողովրդին բացառիկ ու ակնառու ծառայություններ մատուցած անձանց, գիտամշակութային, առողջապահության և տնտեսության բնագավառներում աչքի ընկնող հաջողություններ ու վաստակ ունեցող գործիչներին և ստեղծագործական կոլեկտիվներին։

Հայաստանի Հանրապետությանը, հասարակայնությանը մատուցած ակնառու և բացառիկ ծառայությունները նշելու համար հիմնվում են պետական պարգևներ՝ Հայաստանի Հանրապետության բարձրագույն կոչում, Հայաստանի Հանրապետության շքանշաններ և մեդալներ։
Հայաստանի Հանրապետության պետական պարգևները հիմնում է Հայաստանի Հանրապետության Գերագույն խորհուրդը։
Հայաստանի Հանրապետության բարձրագույն կոչումը շնորհում, Հայաստանի Հանրապետության շքանշաններով և մեդալներով պարգեւատրում է Հայաստանի Հանրապետության նախագահը՝ դրանց վերաբերյալ հրապարակելով հրամանագրեր։
Հայաստանի Հանրապետության բարձրագույն կոչման, շքանշանների եւ մեդալների վերաբերյալ Հայաստանի Հանրապետության Գերագույն խորհուրդն ընդունում է օրենքներ, որոնք սահմանում են պարգևատրման կարգը, պետական պարգևները կրելու կանոնները։Հայաստանի Հանրապետության շքանշանների, մեդալների նկարագրությունները և նմուշները հաստատում է Հայաստանի Հանրապետության կառավարությունը՝ ըստ իր կողմից անցկացված մրցույթի արդյունքների։ Հայաստանի Հանրապետության նախարարությունների, գերատեսչությունների, ստեղծագործական միությունների, գիտական ընկերությունների, հասարակական կազմակերպությունների և այլ հաստատությունների հիմնած շքանշանների և մեդալների նմուշները չպետք է արտաքին նմանություն ունենան Հայաստանի Հանրապետության պետական պարգևների հետ։

Հայաստանի Հանրապետության բարձրագույն կոչումը շնորհվում է միայն Հայաստանի Հանրապետության քաղաքացիներին։ Հայաստանի Հանրապետության շքանշաններով և մեդալներով պարգևատրվում են Հայաստանի Հանրապետության քաղաքացիները, օտարերկրյա քաղաքացիները և քաղաքացիություն չունեցող անձինք։
Հայաստանի Հանրապետության նախագահը, փոխնախագահը, Հայաստանի Հանրապետության Գերագույն խորհրդի և տեղական խորհուրդների պատգամավորները չեն կարող պարգևատրվել Հայաստանի Հանրապետության պետական պարգևներով։
Հայաստանի Հանրապետության պետական պարգևի տեսակը որոշվում է պարգատրվողի անձի ծառայությունների բնույթին ու կարևորությանը համապատասխան։Պարգևատրված անձանց նոր ծառայությունները կարող են կրկին նշվել պետական պարգևով։ Նույնանուն պետական պարգեւով մեկից ավելի պարգևատրում չի կատարվում, բացառությամբ այն շքանշանների, որոնք ունեն աստիճաններ։ Շքանշանի նույն աստիճանը մեկից ավելի անգամ չի տրվում։

Հայաստանի Հանրապետության պետական պարգևներով պարգևատրումը կատարվում է նաև հետմահու։
Վասիլի Լեոնով

Վասիլի Անտոնովիչ Լեոնով (բելառուս․՝ Васіль Антонавіч Лявонаў, ռուս.՝ Василий Антонович Леонов, ապրիլի 11 (23), 1889, Վորոնեժ, Ռուսական կայսրություն - սեպտեմբերի 4, 1972(1972-09-04), Մինսկ, Բելառուսական ԽՍՀ, ԽՍՀՄ), մանկաբուժության ոլորտի բելառուս խորհրդային գիտնական։ Բելառուսում մանկաբուժության հիմնադիրներից մեկը։ Բժշկական գիտությունների դոկտոր (1924)։ Պրոֆեսոր (1924)։ Բելոռուսական ԽՍՀ ԳԱԱ ակադեմիկոս (1941)։ ԲԽՍՀ գիտության վաստակավոր գործիչ (1939)։


== Կենսագրություն ==
Վասիլի Անտոնովիչ Լեոնովն ավարտել է Ռազմաբժշկական ակադեմիան (1914)։ 1914-1918 թվականներին՝ ռազմական բժիշկ, 1918-1921 թվականներին՝ կլինիկական օրդինատոր, այնուհետև՝ Վորոնեժի համալսարանի մանկական կլինիկայի ասիստենտ։ 1921-24 թվականներին՝ Սմոլենսկի բժշկական ինստիտուտի մանկական հիվանդությունների ամբիոնի պրոֆեսոր։ 1924 թվականից՝ պրոֆեսոր, Բելառուսի պետական համալսարանի, այնուհետև՝ Մինսկի բժշկական ինստիտուտի բժշկական ֆակուլտետի մանկական հիվանդությունների ամբիոնի վարիչ, 1931-1940 թվականներին՝ Մինսկի բժշկական ինստիտուտի դեկան և փոխտնօրեն։ 1940-1947 թվականներին՝ ԲԽՍՀ Գիտությունների ակադեմիայի փոխնախագահ։ Միաժամանակ 1941-1944 թվականներին՝ Գորկու և Նովոսիբիրսկի բժշկական ինստիտուտների ամբիոնի վարիչ։ 1944 թվականից՝ կրկին Մինսկի բժշկական ինստիտուտի մանկական հիվանդությունների ամբիոնի վարիչ, միաժամանակ՝ 1957-1971 թվականներին ԲԽՍՀ Գիտությունների ակադեմիայի գերոնտոլոգիայի բաժանմունքի ղեկավար։ 1947-1956 թվականներին՝ ԲԽՍՀ ԳԱ նախագահության անդամ։ 1946-1954 թվականներին՝ ԽՍՀՄ Գերագույն խորհրդի պատգամավոր։


== Գիտական և կազմակերպչական գործունեություն ==
Վասիլի Լեոնովը Բելառուսում մանկաբուժության հիմնադիրներից մեկն է։ Հետազոտությունները նվիրված են երեխաների պայմանական ռեֆլեքսներին, գլխուղեղի անոթների պատերի թափանցելիությանը, բուսական և կենդանական ծագման սննդամթերքի՝ միկրոտարրերով հարստացմանը, երեխաների համաճարակային և տուբերկուլոզային մենինգիտին։ 
Վասիլի Լեոնովը ԲԽՍՀ Մանկական բժիշկների ընկերության հիմնադիրն ու առաջին ղեկավարն է (1932-1972)։ Բելառուսի պետական համալսարանի բժշկական ֆակուլտետի, այնուհետև Մինսկի բժշկական ինստիտուտի (1924-1968) մանկական հիվանդությունների ամբիոնի հիմնադիրն ու առաջին ղեկավարը։ Մինսկի բժշկական ինստիտուտի մոր և մանկան առողջության պահպանման ֆակուլտետի հիմնադիրն ու առաջին դեկանը (1931-1940)։ ԲԽՍՀ Գիտությունների ակադեմիայի գերոնտոլոգիայի բաժանմունքի հիմնադիրն ու առաջին ղեկավարը (1958-1972)։


== Մատենագիտություն ==
Հեղինակ է ավելի քան 110 գիտական աշխատության, 4 մենագրության։ Հիմնական աշխատություններն են.

Материалы к изучению условных следовых рефлексов у детей. 1926.
Условные рефлексы у детей-рахитиков. 1928.
О содержании кобальта в крови и некоторых органах у детей. 1953.
Некоторые вопросы патологии детского возраста : [сборник статей] / Белорус. о-во дет. врачей. 1967.
Цинк в организме человека и животных. 1971 (совм. с. Т.Л. Дубиной).


== Ծանոթագրություններ ==


== Արտաքին հղումներ ==
Леонов Василий Антонович в базе данных «История белорусской науки в лицах» Центральной научной библиотеки им. Я. Коласа НАН Беларуси
Պրեդգորնոե (գյուղ, Մոզդոկսկի շրջան)

Պրեդգորնոե (ռուս.՝ Предгорное, օսերեն՝ Предгорнæй, կում.՝ Борасувотар), գյուղ Ռուսաստանի Հյուսիսային Օսիա-Ալանիա հանրապետության Մոզդոկսկի շրջանի կազմում։
Բնակչությունը 2009 թվականին գրանցված տվյալներով կազմում էր 1500 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պրադես

Պրադես (իսպ.՝ Prades, կատ.՝ Prades), քաղաք և մունիցիպալիտետ Տառագոնում՝ Կատալոնիայի ինքնավար մարզի կազմում։ Մունիցիպալիտետը գտնվում է Բաշ-Կամպ շրջանում։ Տարածքը կազմում է 32,58 կմ²։ Բնակչությունը՝ 655 մարդ (ըստ 2010 թվականի)։ Իր աշխարհագրական դիրքի պատճառով Պրադեսի կլիման ատլանտյան է։ Ձմռանը ցուրտ է, իսկ ամռանը՝ տաք։


== Պատկերասրահ ==

		
		
		


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ Archived 2008-03-21 at the Wayback Machine.
Información general Archived 2008-05-13 at the Wayback Machine.
Վատիկանում ՅՈՒՆԵՍԿՕ-ի Համաշխարհային ժառանգության ցանկ

ՅՈՒՆԵՍԿՕ-ի Համաշխարհային ժառանգության ցանկում Վատիկանի օբյեկտները թվով 2-ն են (2014 թվականի դրությամբ), որը կազմում է ընդհանուր թվի 0,2 %-ը։ 2 օբյեկտ ընդգրկված է մշակութային չափանիշներով։ Վատիկանը վավերացրել է Համաշխարհային ժառանգության պաշտպանության կոնվենցիան 1982 թվականի հոկտեմբերի 7-ին։ Վատիկանի առաջին օբյեկտն ընդգրկվել է ցանկում 1980 թվականին, Համաշխարհային ժառանգության հանձնաժողովի 4-րդ նիստում։


== Ցանկ ==
Տվյալ աղյուսակում տեղանքներն ընդգրկված են Համաշխարհային ժառանգության կողմից դասակարգված ձևով։


=== Օբյեկտների աշխարհագրական դասավորվածություն ===


== Ծանոթագրություններ ==


== Արտաքին հղումներ ==
Список объектов всемирного наследия ЮНЕСКО в Ватикане (անգլ.)
Всемирное наследие ЮНЕСКО на русском языке Archived 2011-01-14 at the Wayback Machine. (ռուս.)
Սուրբ Նշան եկեղեցու գերեզմանոց (Թբիլիսի)

Սուրբ Նշան եկեղեցու գերեզմանոց, հայկական գերեզմանոց Վրաստանի մայրաքաղաք Թբիլիսիի Սուրբ Նշան հայկական եկեղեցու հյուսիսարևմտյան կողմում։
Գերեզմանոցում ամփոփվել են հայազգի մշակութային, հասարակական, քաղաքական, պետական, հոգևոր ականավոր գործիչներ։ Վրաստանի խորհրդայնացումից հետո և հատկապես Վրաստանի հետանկախացման շրջանում մինչ օրս գերեզմանոցը վրացական պետական կառույցների և վրաց ուղղափառ եկեղեցու ներկայացուցիչների կողմից ենթարկվել է «անհարգալից» վերաբերմունքի, ինչի հետևանքով այն այսօր հիշեցնում է մի քանի երևացող ու քայքայված տապանաքարերից, ինչպես նաև կոտրված ու վնասված երկու մահարձանից կազմված տարածք։
1970-ական թվականներին եկեղեցու հյուսիսային հատվածում գտնվող տապանաքարերի մեծ մասն ասֆալտապատվել է։ Տեսանելի են մնացել միայն սակավաթիվ այն տապանաքարերը, որոնց հնարավոր չէր եղել ասֆալտապատել փոքր-ինչ բարձր լինելու պատճառով։ Բացի տապանաքարերից, գերեզմանոցում եղել են նաև մահարձաններ, որոնցից անմխիթար վիճակով պահպանվել են Ավետիք Փիրոյանի (1858 թ.) և Բարսեղ Մեղվինյանցի (1894 թ.) հուշարձանները։ Այստեղ են ամփոփվել Աբիսողոմյանց, Բեգթաբեկյանց, Մեղվինյանց, Փիրոյանց տոհմերի հանգուցյալները։
1868 թվականին գերեզմանոցում է ամփոփվել 1860-1861 և 1865-1866 թվականներին Թիֆլիսի քաղաքագլխի պաշտոնը վարած Սողոմոն Զաքարյան Աբիսողոմյանցը, Նրա տապանաքարը տեղում պահպանված տեսանելի արձանագիր քարերի թվում չէ։
1880 թվականին գերեզմանոցում ամփոփվել է փոխգնդապետ Ավրիան Միքայելյան Ենիկոլոպյանցը, ում տապանաքարը նույնպես տեղում չէ։


== Գերեզմանաքարեր ==
Ստորև ներկայացվում է Սուրբ Նշան եկեղեցու գերեզմանոցում ամփոփված մարդկանց ոչ ամբողջական ցանկը, որոնց մասին առկա են որոշակի տեղեկատվություն.
...


== Ծանոթագրություններ ==
Թուրքան

Թուրքան (ադրբ.՝ Türkan), քաղաքատիպ ավան Ադրբեջանի Հանրապետության մայրաքաղաք Բաքու քաղաքի Խազարի շրջանում։


== Աշխարհագրություն ==
Թուրքան քաղաքատիպ ավանը գտնվում է մայրաքաղաքից 35 կմ հեռավորության վրա՝ Կասպից ծովի ափին։ Շրջապատված է Զիրա, Հովսան, Գալա, Մարդաքան, Շուվալան գյուղերով։


== Բնակչություն ==
1859-1864 թվականների տվյալներով՝ Ռուսական կայսրության Բաքվի նահանգի Բաքվի գավառի Թուրքան գյուղի 127 տանը բնակվում էր 622 մարդ, այդ թվում՝ 332 տղամարդ և 290 կին ։ Ադրբեջանի Հանրապետության պետական ​​վիճակագրական կոմիտեի 2012 թվականի հունվարի 1-ի պաշտոնական տվյալների համաձայն՝ Թուրքան բնակավայրի բնակչությունը կազմում էր 11,3 հազար մարդ։ Գյուղի բնակիչներն ադրբեջանցիներ են։ 
Ադրբեջանցի հայտնի խանենդե, ԱՀ ժողովրդական արտիստ Աղախան Աբդուլլաևը Թուրքան գյուղից է։


== Ծանոթագրություններ ==
Ներսես Կագրամանով

Ներսես Ոսկանի Կագրամանով (Ղահրամանյան) (մարտի 23 (հին տոմարով՝ ապրիլի 4), 1910, Բաքու, Ելիզավետպոլի նահանգ, Ռուսական Կայսրություն - նոյեմբերի 30, 1987, Երևան, Հայկական ԽՍՀ, ԽՍՀՄ), խորհրդային հայ  թատերագետ և լրագրող, ՀԽՍՀ արվեստի վաստակավոր գործիչ (1960), ԽՄԿԿ անդամ (1938)։ Երկրորդ համաշխարհային պատերազմի մասնակից։


== Կենսագրություն ==
1939 թվականին ավարտել է Մոսկվայի թատերական ինստիտուտի թատերագիտական ֆակուլտետը։ Մասնակցել է Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ») գործողություններին։ 1941-1945 թվականներին ծառայել է Խորհրդային բանակում, եղել է 45-րդ բանակի «Մարտական աստղ» և 89-րդ Թամանյան դիվիզիայի «Կարմիր զինվոր» թերթի խմբագիր և գրական աշխատող, խմբագրել է նաև 133-րդ Կրեմենչուկ-Զնամենսկյան դիվիզիայի թերթը։ Պարգևատրվել է «Հայրենական մեծ պատերազմի» 2-րդ աստիճանի շքանշանով և բազմաթիվ մեդալներով։ 1966 թվականից ՀԽՍՀ ԳԱ արվեստի ինստիտուտում ավագ գիտաշխատող է։ Գեղարվեստական նովելի միջազգային մրցույթի դափնեկիր է (Չեխոսլովակիա, 1960)։ Եղել է Երևանի ռուսական թատրոնի տնօրեն (1954-1956), հայկական հեռուստատեսության ստուդիայի տնօրեն (1956-1960)։


== Երկեր ==
«Շրջանային թատրոնների բեմերում» (1968),
«Հինգ դիմանկար» (1972),
«Օստրովսկու դրամատուրգիան հայ բեմում» (ռուս., 1973),
«Ռուս դասականները հայ բեմում» (ռուս., 1976) և այլ գրքերի հեղինակ է։


== Ծանոթագրություններ ==
Լոձյանովկա

Լոձյանովկա (ուկրաիներեն՝ Лодзянівка), գյուղ Ուկրաինայի Խմելնիցկիի մարզի Պոլոննոեի շրջանում։
2001 թվականի տվյալներով Լոձյանովկա գյուղում բնակվում էր 182 մարդ։ Բնակավայրը զբաղեցնում է 0,816 կմ² տարածք։ Բնակչության խտությունը կազմում էր 223,04 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գյոքդաղ (լեռ)

Անվան այլ կիրառումների համար տե՛ս՝ Գյոքդաղ (այլ կիրառումներ)Գյոքդաղ, լեռ Հայաստանի Վայոց ձորի մարզում, Զանգեզուրի լեռնաշղթայում։


== Ծանոթագրություններ ==
Վասիլկովշչինա (գյուղ, Կրոլևեցի շրջան)

Վասիլկովշչինա (ուկրաիներեն՝ Васильківщина), գյուղ Ուկրաինայի Սումիի մարզի Կրոլևեցի շրջանում։
2001 թվականի տվյալներով Վասիլկովշչինա գյուղում բնակվում էր 28 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քեյ Փարքեր

Քեյ Փարքեր (անգլ.՝ Kay Parker, իրական անունը` Քեյ Ռեբեկա Թեյլոր (Kay Rebecca Taylor), օգոստոսի 28, 1944(1944-08-28), Բիրմինգհեմ, Ուորիքշիր, Անգլիա, Միացյալ Թագավորություն - հոկտեմբերի 14, 2022(2022-10-14), Լոս Անջելես, Կալիֆոռնիա, ԱՄՆ), ամերիկյան պոռնոգրաֆիական կինոյի դերասանուհի։ Հաճախ հանդես է եկել Ջիլ Ջեքսոն և Քեյ Թեյլոր Փարքեր բեմական կեղծանուններով։


== Կենսագրություն ==
Քեյ Փարքերը ծնվել է Անգլիայի Բիրմինգհեմ քաղաքում։ Առաջին անգամ նկարահանվել է 1962 թվականին` «Հոուի արկածները» հեռուստասերիալում։ 1970-ական թվականների սկզբին տեղափոխվել է ԱՄՆ և հաստատվել Հարավային Կալիֆոռնիայում, որտեղ վաստակում էր ոչ մեծ շարժական թատերախմբում ` որպես դերասանուհի։ Հյուրախաղերի ժամանակ` Լոս-Անջելեսում ծանոթացել է Ջոն Լեսլիի հետ, ով մեծ ազդեցություն է ունեցել նրա հետագա կինոկարիերայի վրա։ Լեսլին նրան առաջարկել է նկարահանվել կինոյում` ոչ էրոտիկ փոքրիկ դերակատարմամբ։ Իմանալով, որ նկարահանվելու է պոռնոգրաֆիական ֆիլմում, Քեյ Փարքերը սկզբում հրաժարվել է, սակայն շուտով տվել է իր համաձայնությունը։ Այնուհետև Քեյ Փարքերն առաջարկներ է ստացել նկարահանվելու այլ պոռնոֆիլմերում, սակայն աննշան դերերով, քանի որ սկսել էր նկարահանվել բավականին հասուն տարիքում։
1977 թվականին ռեժիսոր Էնթոնի Սպինելլին նրան հրավիրել է նկարահանվելու «Համաշխարհային սեքս» պոռնոֆիլմում, որտեղ նրա խաղընկերը հայտնի ռեժիսոր և պրոդյուսեր Ջոյ Սիլվերն էր։ Ջոյի հետ անկողնային տեսարան նկարահանելու ընթացքում, Քեյ Փարքերը այնպես էր տարվել ինտիմ շփումով, որ չէր նկատել, թե ինչպես է թեթև մարմնական վնասվածք ստացել։
Սակայն Քեյ Փարքերին իսկական հաջողությունը ժպտաց 1980 թվականին, երբ նկարահանվեց «Ինցեստ» («Տաբու») կինոնկարում։ Օժտված լինելով արտասովոր դրամատիկական տաղանդով, Քեյ Փարքերը բավականին ճշմարտացիորեն կատարեց հասուն կնոջ դերը, ով չկարողանալով սանձահարել իր ցանկությունները, գայթակղում է իր որդուն։ Շատ կինոքննադատներ մինչ այժմ ընդունում են, որ ֆիլմը լավագույններից մեկն է այդ ժանրում։ 1983 թվականին Քեյ Փարքերը նկարահանվել է «Տաբու 2», իսկ 1984 թվականին «Տաբու 3» ֆիլմերում։
2001 թվականին Քեյ Փարքերը գրել է «Taboo: Sacred, Don't Touch» գիրքը, որտեղ նկարագրել է իր մանկության և պոռնոարդյունաբերությունում իր ստեղծագործական կյանքի մանրամասները։ Քեյ Փարքերը «Նյու-Էյջ» շարժման ակտիվ մասնակից է, կարդում է դասախոսություններ մետաֆիզիկայի վերաբերյալ։ Նրա անունը մտել է AVN և XRCO փառքի սրահների ցանկի մեջ։


== Մասնակի ֆիլմագրությունը ==


== Ծանոթագրություններ ==
Կուլյաբ

Կուլյաբ (տաջ.՝ Кӯлоб; պարսկերեն՝ کولاب), քաղաք (1934 թ-ից) Տաջիկիստանում, Կուլյաբի մարզի կենտրոնն է, Յախսու գետի հովտում։ 51 հզ. բն. (1977)։ Ունի մանկավարժական ինստ., երաժշտական– դրամատիկական թատրոն։ Նախկինում եղել է Բուխարայի խանության Կուլյաբի բեկության կենտրոնը, առևտրական խոշոր կետ Հյուսիսային հովտի և Աֆղանստանի միջև։
1457

1457 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1457 թվականն է, 
XV դարի 57-րդ տարին։


== Դեպքեր ==


== Ծնունդներ ==


== Մահեր ==
Մայա Դանինի

Մայա Նիկոլաևնա Դանինի (ռուս.՝ Майя Николаевна Данини, հոկտեմբերի 18, 1927(1927-10-18), Նովոչերկասկ, Դոնի շրջան, Հյուսիսկովկասյան երկրամաս, ՌԽՖՍՀ, ԽՍՀՄ - փետրվարի 22, 1983(1983-02-22), Լենինգրադ, ՌԽՖՍՀ, ԽՍՀՄ), ռուս խորհրդային գրող, արձակագիր։ ԽՍՀՄ գրողների միության անդամ։


== Կյանք և ստեղծագործություն ==
Ծնվել է 1927 թվականի հոկտեմբերի 18-ին Ռոստովի մարզի Նովոչերկասկ քաղաքում։ Նա ապրել է Լենինգրադում։ Հայրենական մեծ պատերազմի տարիներին Մայա Նիկոլաևնան սանիտարական դրուժինայի անդամ էր, պաշարված Լենինգրադում ապրել է մինչև 1942 թվականի ապրիլը, այնուհետև տարհանվել է և աշխատել Պերմ քաղաքում։ 1954 թվականին ավարտել է Լենինգրադի մանկավարժական ինստիտուտի ռուսաց լեզվի և գրականության ֆակուլտետը։ Աշխատել է միջնակարգ դպրոցում որպես ռուսաց լեզվի և գրականության ուսուցչուհի։ Այնուհետև Լենինգրադում ավելի քան 20 տարի աշխատել է Լենինգրադի ռադիոկոմիտեի՝ երեխաների համար հեռարձակվող հաղորդումների խմբագրությունում։
Գրական գործունեությամբ զբաղվել է 1966 թվականից։ Մայա Նիկոլաևնան իր առաջին ակնարկներն ու պատմվածքները հրապարակել է «Երիտասարդ Լենինգրադ» ալմանախում. «Անձրև և արև» (1964), «Սադոստրոյ» (1964), «Կենդանի փող» (1965), իսկ նրա առաջին գիրքը՝ «Կենդանի փող», լույս է տեսել 1967 թվականին։ Մայա Նիկոլաևնա Դանինին իր ստեղծագործություններում պատմում է հասարակ կանանց, նրանց սովորական ճակատագրերի մասին։
1973 թվականին լույս է տեսել «Ծննդյան օր» վիպակը, որն առաջին դեմքից պատմում է մանկության մասին։
Նրա բոլոր ստեղծագործությունները ապրած կյանքի մասին անսպառ վեպ են. նախապատերազմական մանկություն, շրջափակման սարսափներ, մեծ ընտանիքի մի քանի սերունդ, քաղաքային կյանքի առօրյա կյանք, հանդիպումներ երկար ճանապարհների վրա։ Տ. Խմելնիցկայան այս մասին գրել է. «Հիշողության անսովոր զգայական ճշմարտացիությունը մեզ ստիպում է հերոսուհու հետ ուղղակիորեն վերապրել կյանքի յուրաքանչյուր րոպեի ֆիզիկական իրողության զգացողությունը»։
«Կենդանի փող։ Վիպակ և պատմվածքներ» (1967), «Լի օրեր և տոներ» (1971), «Կապույտ անտառ» (1973) և այլ պատմվածքների և վիպակների հեղինակ է։
1976 թվականին լույս է տեսել Դանինիի «Երկու Նոր տարի» վիպակը, «Լադոգայի սառույցը» վերջին վիպակը հրապարակվել է հետմահու 1983 թվականին։
Մայա Նիկոլաևնա Դանինին մահացել է 1983 թվականի փետրվարի 22-ին Լենինգրադում, թաղված է Նովո-Վոլկովսկոյե գերեզմանատանը։


== Ծանոթագրություններ ==


== Արտաքին հղումներ ==
Журнал «Звезда»
РГБ. Данини, Майя Николаевна. Ладожский лед
Դնեպրովկա (գյուղ, Միյակինսկի շրջան)

Անվան այլ կիրառումների համար տե՛ս՝ Դնեպրովկա (այլ կիրառումներ)Դնեպրովկա (ռուս.՝ Днепровка, բաշկիրերեն՝ Днөпровка), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 106 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բեսալովկա (գյուղ, Բելոպոլիեի շրջան)

Բեսալովկա (ուկրաիներեն՝ Безсалівка), գյուղ Ուկրաինայի Սումիի մարզի Բելոպոլիեի շրջանում։
2001 թվականի տվյալներով Բեսալովկա գյուղում բնակվում էր 91 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վավլա

Վավլա, (հուն․՝ Βάβλα) գյուղ Կիպրոսի Հանրապետության Լառնակայի շրջանում։ 2011 թվականի մարդահամարի տվյալներով գյուղի բնակչությունը կազմում է 52 մարդ։


== Ժողովրդագրություն ==


== Ծանոթագրություններ ==
Show Out

«Show Out», ամերիկացի ռեփեր Ջուսի Ջեյի երգն է, համագործակցությամբ ռեփերներ Բիգ Շոնի և Յանգ Ջիզիի հետ։ Երգը թողարկվել է 2013 թվականի հունվարի 25-ին, որպես Ջուսի Ջեյի «Stay Trippy» կոչվող թվով երրորդ ստուդիական ալբոմի երկրորդ սինգլ։ Երգը «Բիլբորդ թեժ 100» հիթ շքերթում զբաղեցրել է 75-րդ հորիզոնականը։


== Նախապատմություն ==
Երգի պաշտոնական պրեմիերան կայացել է 2012 թվականի նոյեմբերի 30-ին։ Պաշտոնական ռեմիքս տարբերակը թողարկվել է 2013 թվականի ապրիլի 24-ին։


== Տեսահոլովակ ==
Երգի տեսահոլովակը, որի ռեժիսորներն են Ջուսի Ջեյը և Ֆրանկ Պալադինոն, նկարահանվել է 2013 թվականի հունվարի 25-ին։ Տեսահոլովակի պրեմիերան կայանում է մարտի 7-ին 106 & Park հեռուստածրագրի եթերում։
Տեսահոլովակի սկզբում Բիգ Շոնը զանգահարում է Ջուսի Ջեյին, ով այդ ժամանակ գտնվում է Մեմֆիսում, և նրան հրավիրում է Դետրոյթ՝ խնջույքի։ Ջուսի Ջեյը ընդունում է նրա հրավերը և իր սեփական ինքնաթիռով ուղևորվում է Դետրոյթ, որտեղ ակումբում միանում է Բիգ Շոնին և խնջույքի աղջիկներին։ Դետրոյթի խնջույքի ընթացքում Ջուսի Ջեյին զանգահարում է Յանգ Ջիզին և հրավիրում է նրան իր խնջույքին Ատլանտայում։


== Երգացանկ ==
Թվային ներբեռնում«Show Out» (Բիգ Շոնի և Յանգ Ջիզիի հետ) - 4։33


== Հիթ շքերթներ ==


=== Շաբաթական չարթ ===


=== Տարեվերջյան չարթ ===


== Թողարկման պատմություն ==


== Ծանոթագրություններ ==


== Արտաքին հղումներ ==
Երգի տեսահոլովակը Յութուբում